**JELGAVAS PILSĒTAS PAŠVALDĪBAS 2020.GADA 18.JŪNIJA**

 **SAISTOŠAJIEM NOTEIKUMI Nr.20-27**

**“GROZĪJUMI JELGAVAS PILSĒTAS PAŠVALDĪBAS 2020.GADA 28. JANVĀRA SAISTOŠAJOS NOTEIKUMOS Nr.20-5**

**“JELGAVAS PILSĒTAS PAŠVALDĪBAS BUDŽETS 2020.GADAM””**

**PASKAIDROJUMA RAKSTS**

Pamatojoties uz Jelgavas pilsētas pašvaldības (turpmāk – Pašvaldība) budžeta izpildi uz 2020.gada 1.jūniju gan ieņēmumos, gan izdevumos, Ministru kabineta 2020.gada 26.februāra rīkojumu Nr.72 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”, Jelgavas pilsētas pašvaldības iestāžu īstenotajiem projektiem un noslēgtajiem līgumiem par šo projektu īstenošanu un saskaņā ar pašvaldības iestāžu iesniegtajiem budžeta grozījumiem, ir apkopoti 2020.gada budžeta grozījumu priekšlikumi:

* precizēti pamatbudžeta ieņēmumi par valsts budžeta un valsts budžeta iestādēm saņemtiem transfertiem, budžeta iestāžu ieņēmumiem un saņemtajiem ieņēmumiem par dažādu projektu/pasākumu īstenošanu;
* precizēti izdevumi pamatbudžetā pa valdības funkcionālajām kategorijām un ekonomiskās klasifikācijas kodiem, finansēšanas izdevumu daļa.
* precizēti saņemtie ziedojumi un to izlietojums pašvaldības iestādēs.
1. **PAMATBUDŽETS**
	1. **IEŅĒMUMI**

Pašvaldības ieņēmumu prognoze kopumā palielināta par **553 318 *euro***, t.sk. pašvaldību saņemtie transferti no valsts budžeta daļēji finansētām publiskām personām -11 084 *euro*, valsts budžeta transferti – 471 111 *euro*, budžeta iestāžu ieņēmumi – 71 123 *euro*.

Tabula Nr.1.

Pamatbudžeta ieņēmumu izmaiņas uz 01.06.2020.

|  |  |  |  |
| --- | --- | --- | --- |
| **Nosaukums** | **Valsts budžeta transferti** | **Iestāžu ieņēmumi** | **KOPĀ** |
| **Ieņēmumi kopā, t.sk.** | **482 195** | **71 123** | **553 318** |
| No valsts budžeta daļēji finansēto atvasināto publisko personu un budžeta nefinansēto iestāžu transferti projektu realizācijai | 11 084 |  | 11 084 |
| Ieņēmumi no iestāžu sniegtajiem maksas pakalpojumiem un citi pašu ieņēmumi  |  | 57 002 | 57 002 |
| Ieņēmumi par projektu īstenošanu |  | 14 121 | 14 121 |
| Pašvaldību saņemtie valsts budžeta transferti  | 80 138 |  | 80 138 |
| Pašvaldību no valsts budžeta iestādēm saņemtie transferti projektu īstenošanai | 390 973 |  | 390 973 |

**Pašvaldību saņemtie transferti no valsts budžeta daļēji finansētām atvasinātām publiskām personām un no budžeta nefinansētām iestādēm** *tiek palielināti* par **11 084 *euro****,* kas ir Zemgales plānošanas reģiona finansējums projektu “Koka skulptūru simpozijs “Otrā elpa”” un “IV Vispārējie latviešu Dziesmu un mūzikas svētkiem -125” īstenošanai.

**Pašvaldības saņemtie transferti no valsts budžeta** *tiek palielināti* par **471 111 *euro****,* tai skaitā:

* **Pašvaldību saņemtie valsts budžeta transferti** *tiek palielināti* par **80 138** ***euro*, t.sk.**:
* 42 945 *euro* – LR Vides aizsardzības un reģionālās attīstības ministrijas finansējums par sniegtajiem atskurbināšanas pakalpojumiem 2019.gadā;
* 4 968 *euro* – LR Izglītības un zinātnes ministrijas finansējums asistentu pakalpojumu apmaksai Jelgavas 4.vidusskolā un PII “Rotaļa”;
	+ 27 000 *euro* – LR Labklājības ministrijas finansējums par izmaksātajiem pabalstiem krīzes situācijā atbilstoši Sociālo pakalpojumu un sociālās palīdzības likuma pārejas noteikumu 37.un 39.punktiem;
	+ Valsts Kultūrkapitāla fonda finansējums:
		- 1 200 *euro* – PI “ Ģ. Eliasa Jelgavas vēstures un mākslas muzejs” projekta “Bērnu ratiņu restaurācija” īstenošanai;
		- 500 *euro*  – Jelgavas kamerorķestrim projekta “G. Forē rekviēma pirmās versijas Latvijas pirmatskaņojumam Jelgavā” realizācijai.
	+ 3 525 *euro* – Centrālās vēlēšanu komisijas finansējums parakstu vākšanas nodrošināšanai.
* **Pašvaldību no valsts budžeta iestādēm saņemtie transferti ES politiku instrumentu un pārējās ārvalstu finanšu palīdzības līdzfinansētajiem projektiem (pasākumiem)** *tiek palielināti* par **390 973 *euro****,* t.sk.:
* 250 754 *euro* – Centrālās finanšu un līgumu aģentūras (CFLA) priekšfinansējuma atmaksa ERAF projektam “Mācību vides uzlabošana Jelgavas Valsts ģimnāzijā un Jelgavas tehnoloģiju vidusskolā”, kas novirzīts aizņēmuma atmaksai;
* 138 348 *euro* – LR Vides aizsardzības un reģionālās attīstības ministrijas (VARAM) priekšfinansējuma atmaksa Interreg V-A Latvijas - Lietuvas programmas projektam “Inovatīvu bibliotēku darbības risinājumu izveide dažādām paaudzēm pierobežas reģionā”, kas novirzīts aizņēmuma atmaksai un 132 *euro*  finansējums projekta partneriem;
* 1 871 *euro* – Valsts izglītības un attīstības aģentūras finansējums ESF projekta “Karjeras atbalsts vispārējās un profesionālās izglītības iestādēs” īstenošanai.
* **Ieņēmumi no iestāžu sniegtajiem maksas pakalpojumiem un citi pašu ieņēmumi** *palielināti* par **71 123** *euro,* t.sk.:
* 57 002 *euro* –LLU finansējums PI “Zemgales reģiona kompetenču attīstības centrs” par angļu valodas apmācības pakalpojumu sniegšanu;
* 14 121 *euro* –PI “Zemgales reģiona kompetenču attīstības centrs” ieņēmumi par projekta “Kompleksu veselības veicināšanas un slimības profilakses pasākumu īstenošana Jelgavā, I. kārta” realizāciju.
	1. **IZDEVUMI**

Budžeta izdevumu daļa precizēta analogi saņemtajiem ieņēmumiem un veiktajiem iekšējiem grozījumiem starp funkcionālajām kategorijām.

Tabula Nr.2.

Pamatbudžeta izdevumu izmaiņas uz 01.06.2020.

|  |  |  |  |  |  |
| --- | --- | --- | --- | --- | --- |
| **Funkcionālās klasifikācijas kods** | **Nosaukums** | **Vispārējie ieņēmumi** | **Budžeta iestāžu ieņēmumi** | **Valsts budžeta transferti** | **KOPĀ** |
| **Izdevumi atbilstoši funkcionālām kategorijām** | **381 303** | **71 123** | **93 225** | **545 651** |
| 01.000. | Vispārējie valdības dienesti | 72 645 |  | 3 525 | 76 170 |
| 03.000. | Sabiedriskā kārtība un drošība | -42 945 |  | 42 945 | 0 |
| 08.000. | Atpūta, kultūra un reliģija | 5 500 |  | 12 916 | 18 416 |
| 09.000. | Izglītība | 147 062 | 71 123 | 6 839 | 225 024 |
| 10.000. | Sociālā aizsardzība | 199 041 |  | 27 000 | 226 041 |
| **Saņemto ilgtermiņa aizdevumu atmaksa** |  |  | **388 970** | **388 970** |
| **Akcijas un cita līdzdalība komersantu pašu kapitālā** SIA “Zemgales olimpiskais centrs” | 109 280 |  |  | **109 280** |
| **Naudas līdzekļu atlikums** | -490 583 |  |  | **-490 583** |
| **PAVISAM IZDEVUMI** | **0** | **71 123** | **482 195** | **553 318** |

**01.000.Vispārējie valdības dienesti –** *palielināti izdevumi* par **76 170 *euro***, t.sk.:

* 200 000 *euro* – pievirzīta dotācija Covid -19 izdevumu segšanai;
* 3 525 *euro* – Centrālās vēlēšanu komisijas finansējums parakstu vākšanas nodrošināšanai;
* -127 355 *euro* programmai “Izdevumi neparedzētiem gadījumiem” samazināti izdevumi attiecīgi tos novirzot kā papildus finansējumu citu funkciju (pasākumu) īstenošanai.

**08.000.Atpūta, kultūra un reliģija –** *palielināti izdevumi* **18 416** ***euro*** apmērā, t.sk.:

* 29 000 *euro* – PI “Sporta servisa centrs” iekšējie grozījumi starp tāmēm pievirzīts finansējums Sporta halles vieglatlētikas sektora skrejceļa remontam;
* -29 000 *euro* dotācijas samazinājums Sporta pasākumiem;
* 132 *euro* – finansējums Interreg V-A Latvijas – Lietuvas programmas projekta “Inovatīvu bibliotēku darbības risinājumu izveide dažādām paaudzēm pierobežas reģionā” partneriem;
* 1 200 *euro* –finansējums PI “Ģ. Eliasa Jelgavas vēstures un mākslas muzejs” projektam “Bērnu ratiņu restaurācija” realizācijai;
* 11 084 *euro* – finansējums PI “Kultūra” projektu “Koka skulptūru simpozijs “Otrā elpa””” un “IV Vispārējie latviešu Dziesmu un mūzikas svētkiem -125” īstenošanai;
* 500 *euro* finansējums Jelgavas kamerorķestrim projekta “G. Forē rekviēma pirmās versijas Latvijas pirmatskaņojumam Jelgavā” realizācijai;
* 5 500 *euro –* papildus dotācija projektu realizācijai NVO no programmas “Izdevumi neparedzētiem gadījumiem”, t.sk.:
	+ 5 000 *euro* –Latvijas Dabas fondam dabas lieguma “Lielupes palienes pļavas” apsaimniekošanai un zirgu ganāmpulka uzturēšanai 2020.gadā;
	+ 500 *euro* – Fondam “Sibīrijas bērni”, lai organizētu ekspedīciju uz Sibīriju, kurā piedalīsies represētie arī no Jelgavas represēto biedrības “Staburadze”.

**09.000.Izglītība –** *palielināti izdevumi* par **225 024 *euro***, t.sk.:

* **Pirmsskolas izglītības iestāžu darbības nodrošināšanai** *palielināti izdevumi* par **192 387** *euro*, t.sk.:
	+ 27 800 *euro* iekšējie grozījumi starp tāmēm papildus dotācija 34 datoru iegādei Jelgavas pirmskolas izglītības iestādēm;
	+ 94 177 *euro*  papildus dotācija PII “Sprīdītis” jauno grupu telpu remontdarbiem Skolas ielā 2;
	+ 47 636 *euro* papildus dotācija inventāra un mācību līdzekļu iegādei PII “Sprīdītis” jauno grupu aprīkošanai Skolas ielā 2;
	+ 10 403 *euro* papildus dotācija PII “Zīļuks” grīdas avārijas remontdarbiem;
	+ 5 600 *euro*  papildus dotācija PII “Lācītis” projekta “Bijušās katlu mājas ēkas telpu pielāgošanai iestādes vajadzībām” īstenošanai;
	+ 5 272 *euro* papildus dotācija Jelgavas pirmsskolas izglītības iestāžu baseinu kases aparātu licenču iegādei un to integrēšanai;
	+ 1 499 *euro* mērķdotācija asistentu pakalpojumu apmaksai PII “Rotaļa”.
* **Vispārizglītojošo skolu darbības nodrošināšanai** *samazināti izdevumi* par -**40 629***euro***,** t.sk.:
* 150 000 *euro* no programmas “Izdevumi neparedzētiem gadījumiem” papildus dotācija Jelgavas Spīdolas Valsts ģimnāzijai skolas bibliotēkas piebūves būvprojekta dokumentācijas izstrādei un būvprojekta ekspertīzes veikšanai, kā arī skolas mācību procesa nodrošināšanai nepieciešamo dabas zinātņu klašu telpu pielāgošanai;
* 40 000 *euro* papildus dotācija Jelgavas skolēnu apliecību izgatavošanai (10 000 gb.);
* 23 724 *euro* papildus dotācija skolu ēdnīcu un baseina kases aparāta licenču iegādei un to integrēšanai;
* 13 019 *euro* papildus dotācija Jelgavas Valsts ģimnāzijas Talantu akadēmijai (Prātnieku laboratorija) darbības nodrošināšanai no 01.09.līdz 31.12.2020.;
* 5 000 *euro* papildus dotācija naudas balvu izmaksai izglītojamiem, kuru vidējā atzīme ir 8,5 balles un augstāk;
* 5 286 *euro* dotācija Jelgavas Centra pamatskolai mācību līdzekļu un grāmatu iegādei jaunā mācību satura programmas prasību īstenošanai;
* 3 469 *euro* mērķdotācija asistentu pakalpojumu apmaksai Jelgavas 4.vidusskolai;
* -190 553 *euro* dotācijas samazinājums Dziesmu un deju svētkiem, kas pārvirzīts citiem izglītības sistēmas pasākumiem;
* -90 574 *euro* dotācijas samazinājums, kas novirzīts uz tāmi “Ārkārtas pabalstu izmaksa”.
* **Citi interešu izglītības pasākumi, t.sk. “Jaunrades nams “Junda””** *palielināti izdevumi par* **2 636 *euro*** –interešu izglītības pulciņu kases aparāta licences iegādei un integrēšanai.
* **PI “Jelgavas izglītības pārvalde” darbības nodrošināšanai** *samazināti izdevumi par* **2 364 *euro.***
* **PI “Jelgavas izglītības pārvalde” projektu īstenošana** *palielināti izdevumi par* **1 871 *euro*** ESF projekta “Karjeras atbalsts vispārējās un profesionālās izglītības iestādēs” realizācijai.
* **PI “Zemgales reģiona kompetenču attīstības centrs”** palielināti izdevumi par **71 123** ***euro*,** t.sk.:
	+ 57 002 *euro* – Latvijas Lauksaimniecības universitātes finansējums par angļu valodas apmācības pakalpojuma sniegšanu, kas novirzīts iestādes izdevumu segšanai;
	+ 14 121 *euro –* ieņēmumi no projekta “Kompleksu veselības veicināšanas un slimības profilakses pasākumu īstenošana Jelgavā, I. kārta” realizācijas, kas arī novirzīts iestādes izdevumu segšanai;

**10.000.Sociālā aizsardzība –** *palielināti izdevumi* par **226 041 *euro*** apmērā un to sadalījums starp sociālās aizsardzības programmām ir sekojošs:

* -16 000 *euro –* samazināts finansējums programmai “Sociālā palīdzība ģimenēm ar bērniem un vardarbībā cietušo bērnu rehabilitācija” kas novirzīts uz ārkārtas pabalstiem.
* 57 800 *euro* papildus dotācija “Pabalsti ārkārtas gadījumos, citi pabalsti un kompensācijas”, t.sk.
	+ 14 800 *euro* no programmas “Izdevumi neparedzētiem gadījumiem” izmitināšanas pakalpojumu apmaksai sakarā ar valstī izsludināto ārkārtējo situāciju;
	+ 43 000 *euro* krīzes pabalstu izmaksai atbilstošiSociālo pakalpojumu un sociālās palīdzības likuma pārejas noteikumu 37.un 39.punktiem, t.sk. 27 000 *euro* –mērķdotācija.
* 184 241 *euro* dotācija “Ārkārtas pabalstu izmaksai”-pārtikas pakas trūcīgajiem, maznodrošinātiem, daudzbērnu ģimeņu bērniem, kā arī Covid-19 skartajiem izglītojamiem ārkārtas situācijas radīto seku mazināšanai.

**1.3. Finansēšana**

Finansēšanas daļu veido aizņēmumu pamatsummu atmaksa, līdzdalība komersantu pašu kapitālā un naudas līdzekļu atlikums uz perioda beigām.

**388 970** *euro* pievirzīts finansējums no priekšfinansējuma atmaksas ilgtermiņa saistību dzēšanai sekojošiem projektiem:

* 138 216 *euro* Interreg V-A Latvijas – Lietuvas programmas projekta “Inovatīvu bibliotēku darbības risinājumu izveide dažādām paaudzēm pierobežas reģionā”;
* 250 754 ERAF projektam ““Mācību vides uzlabošana Jelgavas Valsts ģimnāzijā un Jelgavas tehnoloģiju vidusskolā”.

**109 280** *euro* pamatkapitāla palielināšana SIA “Zemgales olimpiskais centrs”, lai segtu sabiedrības neiegūtos ienākumus sakarā ar valstī izsludināto ārkārtas situāciju 55 400 *euro* un terases pārseguma remontam 53 880 *euro*.

Naudas līdzekļu atlikums ir samazināts par -**490 583** *euro*, kas novirzīts dažādu pašvaldības funkciju/pasākumu veikšanai.

1. **ZIEDOJUMI UN DĀVINĀJUMI**

Ziedojumu un dāvinājumu līdzekļi tiek palielināti par **16 200** *euro*. Saņemtie ziedojumi no juridiskajām personām tika izlietoti sekojošiem mērķiem:

* 15 000 *euro* – SIA “AKG THERMOTECHNIK LETTLAND” ziedojums pārtikas paku iegādei mazturīgo un daudzbērnu ģimeņu ēdināšanas pabalstam Covid-19 vīrusa krīzes laikā;
* 1 200 *euro* – SIA “Fortis Logistic Solutions” ziedojums Jaunrades namam “Junda” –jaku komplektu iegādei.

Domes priekšsēdētājs A. Rāviņš